Lēmuma projekts

(*satur ierobežotas pieejamības*

*informāciju – personas kodu*)

**Par atļauju Svetlanai PRENKAI-MIHAILOVAI savienot amatus**

Izskatot Alūksnes novada pagastu apvienības pārvaldes vadītāja vietnieces Svetlanas PRENKAS-MIHAILOVAS iesniegumu par amatu savienošanu ar Alūksnes novada pagastu apvienības pārvaldes Nomas tiesību izsoļu un iepirkumu komisijas locekļa amatu, reģistrēts Alūksnes novada pašvaldībā 07.03.2023. ar Nr. ANP/1- 42/23/897,

konstatējot, ka minēto amatu savienošana nerada interešu konfliktu, nav pretrunā ar valsts amatpersonai saistošām ētikas normām un nekaitēs amatpersonas tiešo pienākumu pildīšanai,

ņemot vērā likuma “Par interešu konflikta novēršanu valsts amatpersonu darbībā” (turpmāk – Likums) 6. panta pirmo un otro daļu, 7. panta ceturtās daļas 2. punkta b) apakšpunktu, 8.1 panta piektās daļas 1. un 2. punktu, Pašvaldību likuma 10. panta pirmās daļas 21. punktu,

atļaut Svetlanai PRENKAI-MIHAILOVAI (personas kods [..]) savienot Alūksnes novada pagastu apvienības pārvaldes vadītāja vietnieces un Alūksnes novada pagastu apvienības pārvaldes Nomas tiesību izsoļu un iepirkumu komisijas locekļa amatus.

*Amatpersona nevar paļauties uz to, ka šī atļauja vienmēr būs spēkā. Atbilstoši Likuma 8.1 panta sestajai daļai un Administratīvā procesa likuma 68 .panta pirmajai daļai, šis lēmums izdots ar atcelšanas atrunu. Amatpersonai savas kompetences ietvaros ir pienākums rakstiski informēt Alūksnes novada pašvaldību, ja mainījušies tiesiskie vai faktiskie apstākļi, kas ir pamatā šī lēmuma izdošanai un varētu nepieļaut turpmāku amatu savienošanu.*

*Atbilstoši Likuma vispārīgajam regulējumam amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, amatpersonai ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, savienojot amatus, pastāv iespēja, ka amatpersona var nonākt interešu konflikta situācijā.*

*Saskaņā ar Administratīvā procesa likuma 76.panta otro daļu, šo administratīvo aktu var pārsūdzēt Administratīvajā rajona tiesā (Voldemāra Baloža ielā 13A, Valmierā, LV-4201) viena mēneša laikā no tā spēkā stāšanās dienas.*